- Hindi News
- National
- सेटटॉप बॉक्स नहीं तो 1 जनवरी से चैनल बंद, केबल ऑपरेटर वसूल रहे मनमाने दाम
सेटटॉप बॉक्स नहीं तो 1 जनवरी से चैनल बंद, केबल ऑपरेटर वसूल रहे मनमाने दाम
जयपुर | प्रदेशभरके शहर-गांवों में लोकल केबल उपभोक्ता 31 दिसंबर तक सेट टॉप बॉक्स नहीं लगाएंगे तो उनके टीवी पर 1 जनवरी से चैनल बंद हो जाएंगे। लोकल आपरेटर प्रदेशभर में सेट टॉप बॉक्स लगा रहे हैं, लेकिन कहीं इसके लिए 400 से 500 रुपए तो कहीं 1000 से 1500 रुपए तक वसूल कर रहे हैं। इस कारण हजारों की संख्या में उपभोक्ताओं ने सेटटॉप बॉक्स नहीं लगवाए हैं। जयपुर जोधपुर में पहले ही ये लग चुके हैं।
राजस्थान केबल ऑपरेटर फाउंडेशन के अध्यक्ष अतुल जोशी का कहना है कि करीब सवा करोड़ सेटअप बॉक्स की जरूरत है और बाजार में 20 प्रतिशत ही उपलब्ध है। इसी का नतीजा है कि बाजार में सेटअप बॉक्स मुंह मांगी कीमतों पर मिल रहे हैं। ट्राई को 1 जनवरी की तिथि बढ़ानी चाहिए। कई जगह तो कंपनियों ने डिजिटलाइजेशन के लिए ट्राई ने लाइसेंस तक नहीं दिए है। गौरतलब है कि सेट टॉप बॉक्स लगाने के बाद उपभोक्ताओं को मनपसंद चैनल चुनने की छूट होगी।
tgl_Latn sot_Latn hin_Deva hin_Deva hin_Deva hin_Deva